תקרית חריגה בנתב"ג: ישראל מנעה את כניסתו של קברניט חברת "טורקיש אירליינס" שנחת אמש (שישי) בארץ לאחר שהתברר שהחזיק בדרכון אירני. הטורקים ביקשו אישור חריג להכניס את הטייס ללילה אחד, אך השב"כ סירב והוא הוחזר לטורקיה.
רוצים לקבל עדכונים נוספים? הצטרפו לפייסבוק רשת הטייס הטורקי נחת בנמל התעופה בן גוריון בטיסה שגרתית ולאחר שהתגלה שהוא מחזיק בדרכון אירני, הוא לא הורשה לצאת משטח הנמל.חברת התעופה הטורקית הגישה בקשה מיוחדת לרשויות בישראל על מנת להכניס את הטייס ללילה אחד בלבד, אך שירות הביטחון הכללי, שחשש מהתקדים שייווצר, סירב לבקשה והחברה נאלצה להטיס את הקברניט בחזרה לטורקיה. מ"טורקיש אירליינס" נמסר כי מדובר בטעות של החברה.לפני כשנה וחצי הודיעה ענקית התעופה הטורקית כי בעקבות מחסור בטייסים התקבלה החלטה להעסיק כ-200 טייסים אירנים. בחברה התחייבו כי הם לא יובילו טיסות לישראל וממנה.